Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 1207/10/3309	Trenčín, 28.5.2014
EEČ : 2-28-131-2014

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
XXXXX ako predávajúci a majiteľ firmy s obchodným názvom XXXXX, družstevní 1294, 543 01 XXXXX, identifikačné číslo organizácie XXXXX na základe predchádzajúceho dohovoru s XXXXX, narodeným XXXXX, trvale bytom XXXXX 246, ktorý sa rozhodol zrekonštruovať starší rodinný dom v obci XXXXX a ktorý sa dňa 29.03.2010 prostredníctvom mailu skontaktoval s XXXXX, pričom ten sa mu zaviazal na základe objednávky stavebného materiálu od XXXXX dodať stavebný materiál, dňa 12.04.2010 v Trenčíne podpísal kúpnu zmluvu, pričom pri podpise zmluvu XXXXX vyplatil v hotovosti sumu 6 863,40 € XXXXX za tovar, ktorá podľa objednávky kupujúceho XXXXX mu mal byť dodaný XXXXX v období od 01.06.2010 do 31.07.2010, pričom v tomto období XXXXX tovar neoddal aj napriek niekoľkonásobným urgenciám zo strany kupujúceho, či už poštou alebo mailovou poštou a XXXXX zaslal dňa 02.09.2010 doporučenou poštou XXXXX odstúpenie od zmluvy z dôvodu jej porušenia a taktiež dňa 24.09.2010 zaslal XXXXX doporučenou poštou predžalobnú upomienku, pričom XXXXX poštu neprebral a do dnešného dňa sumu 6 863,40 € nevrátil, čím XXXXX bola spôsobená väčšia škoda v uvedenej výške,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Okresného riaditeľstva Policajného zboru, Odbor kriminálnej polície Trenčín uznesením číslo ORP-XXXXX-TN-2010 zo dňa 27.12.2010 podľa § 199 odsek 1 Trestného poriadku začal trestné stíhanie a zároveň podľa § 206 odsek 1 Trestného poriadku vzniesol obvinenie XXXXX, narodenému XXXXX, pre prečin podvodu podľa § 221 odsek 1, 2 Trestného zákona na skutkovom základe, ako je uvedené vo výrokovej časti tohto uznesenia. 

	Vyšetrovateľ Policajného zboru uznesením číslo ORP-XXXXX-TN-2010 zo dňa 11.10.2012 podľa § 228 odsek 2 písmeno d) Trestného poriadku trestné stíhanie obvinenému XXXXX prerušil z dôvodu, že sa navrhuje odovzdanie trestného stíhania do cudziny.

	Na základe žiadosti Okresnej prokuratúry Trenčín adresovanej Okresnému štítnemu zastupiteľstvu Ostrava, Česká republika, rozhodlo Najvyššie štátne zastupiteľstvo Českej republiky o prevzatí trestného konania vedeného voči obvinenému XXXXX.

	Po odovzdaní trestného konania vrchný inšpektor Polície Českej republiky, KRP Ústeckého kraja, Služby kriminálnej polície a vyšetrovania, Oddelenie hospodárskej kriminality, Most, uznesením číslo KRPU-1XXXXX zo dňa 29.08.2013, právoplatného dňa 28.09.2013, podľa § 159 a odsek 3 Trestného poriadku Českej republiky odložil vec podozrenia z prečinu podvodu podľa § 209 odsek 1, 3 Trestného zákona Českej republiky, ktorého sa mal dopustiť XXXXX, pretože trestné stíhanie je neúčelné, lebo trest, ku ktorému môže trestné stíhanie viesť, je celkom bez významu pri treste, ktorý pre iný čin bol podozrivému pri treste, ktorý pre iný čin bol podozrivému už uložený. XXXXX súdu v Ostrave číslo 5T XXXXX zo dňa 11.12.2012 bol XXXXX odsúdený k úhrnnému trestu odňatia slobody v trvaní 3 rokov.

	Podľa § 215 odsek 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

	S poukazom na všetky okolnosti prípadu, na už uložený trest ako aj trest, ku ktorému môže trestné stíhanie viesť, považujem ďalšie trestné stíhanie za neúčelné a rozhodnutie cudzozemského orgánu za dostatočné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka